Opdagelsesrejser: Nye tiltag på bloggen i 2015
Nye tiltag på bloggen i 2015
Nu er vi gået ind i et nyt år - og så er det på tide, der sker noget nyt på bloggen.
Jeg har derfor tænkt, at jeg vil indføre to nye ting, som jeg håber, du vil synes er interessante, spændende, oplysende, informative, underholdene eller hyggelige at følge med i.
Det ene er at top-lister. Dvs. top tre, top fem, top ti over fx. spisesteder, seværdigheder, naturområder, kulturelle oplevelser osv. Jeg har efterhånden rejst en del steder og har mange erfaringer og oplevelser, som bliver til indlæg med anbefalinger til lander, byer og seværdigheder. De skulle hjælpe dig med at vælge, hvad du kunne vælge at bruge tid på, når du er i et bestemt område. Men måske kan top-listerne hjælpe dig med til at vælge, hvilke områder du overhoved skal besøge i første omgang. Måske kan de bare få dig til at tænke efter, om du selv er enig i mine prioritering og måske kan de få dig til at bidrage med dine input til listerne...
En anden ting jeg vil indføre er indlæg under kategorien blablabla, som er lidt sniksnak om et bestemt område, som optager mig. Det bliver løse tanker om stort og småt. Lidt fortællinger fra hverdagen, en strøtanke, en holdning jeg bare må ud med. Et eksempel er årets første indlæg fra i søndags.
Farvel til boganmeldelserne
I 2015 kommer vi til gengæld til at sige farvel til boganmeldelserne. For det første får jeg kun sjældent skrevet indlæg om bøger, selvom jeg læser en del af dem, og selvom jeg stadig elsker bøger. Men jeg er ofte i gang med den næste bog, før jeg får taget mig sammen til at skrive om den forrige. Så de bliver droppet for at give plads til noget af det nye...
Jeg håber, I bliver glade for de nye tiltag - jeg er spændt på at se, hvordan I tager i mod dem :-)